ભારે હર્ષોલ્લાસ અને ધામધૂમપૂર્વક દિવાળીના તહેવારની ઉજવણી કરશે દિવાળીને લઇ આજે મંદિરોમાં શ્રધ્ધાળુ દર્શનાર્થીઓની ભારે ભીડ જામશે. હેપ્પી દિપાવલીની શુભેચ્છા પાઠવી ભારે હર્ષોલ્લાસ અને ધામધૂમપૂર્વક દિવાળીના તહેવારની ઉજવણી કરવામાં આવશે. દિવાળીના પર્વની ઉજવણી પાછળ આપણા શાસ્ત્રોકત પ્રસંગો અને દૈવી કથાનો રસપ્રદ ઇતિહાસ સમાયેલો છે. સમુદ્રમંથનમાંથી લક્ષ્મીજીનું પ્રાગટય, પાંડવો વનમાંથી પાછા ફર્યા, ભગવાન શ્રીકૃષ્ણે નરકાસુરનો વધ કર્યો અને ભગવાન શ્રીરામચંદ્રજીએ રાવણનો વધ કરી દિવાળીના દિવસે અયોધ્યામાં પરત આગમન કર્યું હતુ તેની ખુશી અને ઉત્સાહના ઉન્માદમાં સમગ્ર અયોધ્યા દિવડાઓથી ઝળહળી ઉઠી હતી ત્યારથી દિવાળીની ઉજવણી થાય છે.